ประกาศคณะกรรมการควบคุมยาเสพติดให้โทษเรื่อง กำหนดฉลากที่ภาชนะบรรจุหรือหีบห่อบรรจุกัญชงและสารสกัดของกัญชงที่เป็นยาเสพติดให้โทษในประเภท๕ ที่ผลิต นำเข้า หรือส่งออกพ.ศ. ๒๕๖๔[๑] อาศัยอำนาจตามความในมาตรา ๓๔/๑ (๓) และมาตรา ๓๔/๒ (๓) แห่งพระราชบัญญัติยาเสพติดให้โทษ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติยาเสพติดให้โทษ(ฉบับที่ ๗) พ.ศ. ๒๕๖๒ คณะกรรมการควบคุมยาเสพติดให้โทษ ในการประชุมครั้งที่๔๒๔ - ๑๓/๒๕๖๓ เมื่อวันที่ ๒๒ ธันวาคม พ.ศ. ๒๕๖๓ จึงออกประกาศไว้ ดังต่อไปนี้ข้อ๑ ประกาศนี้ให้ใช้บังคับตั้งแต่วันที่ ๒๙มกราคม พ.ศ. ๒๕๖๔ เป็นต้นไปข้อ ๒ ประกาศนี้ให้ใช้บังคับกับผู้รับอนุญาตผลิตนำเข้า หรือส่งออกยาเสพติดให้โทษในประเภท๕ สำหรับกัญชงและสารสกัดของกัญชงที่เป็นยาเสพติดให้โทษในประเภท ๕ ทั้งนี้ ไม่รวมถึงผลิตภัณฑ์ตำรับยาที่มีกัญชงปรุงผสมอยู่ข้อ๓ ในประกาศนี้ฉลากหมายความว่า รูป รอยประดิษฐ์ เครื่องหมายหรือข้อความใด ๆ ซึ่งแสดงไว้ที่ภาชนะหรือหีบห่อบรรจุกัญชงและสารสกัดของกัญชงที่เป็นยาเสพติดให้โทษในประเภท๕ข้อ๔ ผู้รับอนุญาตผลิต นำเข้าหรือส่งออกซึ่งยาเสพติดให้โทษในประเภท ๕ สำหรับกัญชงและสารสกัดของกัญชงที่เป็นยาเสพติดให้โทษในประเภท๕ ต้องจัดให้มีฉลากที่ภาชนะหรือหีบห่อบรรจุกัญชง โดยให้อยู่ในตำแหน่งที่เห็นได้ง่ายและชัดเจนฉลากสำหรับกัญชงและสารสกัดของกัญชงที่เป็นยาเสพติดให้โทษในประเภท๕ ตามวรรคหนึ่ง ต้องจัดทำให้แล้วเสร็จก่อนจำหน่ายหรือส่งออกข้อ๕ ฉลากสำหรับกัญชงอย่างน้อยต้องมีรายการดังต่อไปนี้(๑)ชื่อพันธุ์ ในกรณีที่ไม่ทราบชื่อพันธุ์ให้ระบุแหล่งที่มาของกัญชงนั้น(๒)ปริมาณสารเตตราไฮโดรแคนนาบินอล (Tetrahydrocannabinol, THC)(๓)อัตราความงอกของเมล็ดพันธุ์ และระบุวันเดือนปีที่ทดสอบ(๔)เดือนและปีที่รวบรวม และ เดือนและปีที่สิ้นอายุการใช้ทำพันธุ์(๕)รุ่นการผลิต(๖)น้ำหนักสุทธิ(๗)ชื่อและสถานที่ตั้งของผู้รับอนุญาตผลิตหรือนำเข้า แล้วแต่กรณี(๘)เลขที่ใบอนุญาตผลิตหรือนำเข้ายาเสพติดให้โทษในประเภท ๕ แล้วแต่กรณีข้อ๖ ฉลากสำหรับกัญชงเพื่อการใช้ประโยชน์จากเส้นใยอย่างน้อยต้องมีรายการดังต่อไปนี้(๑)ชื่อพันธุ์ ในกรณีที่ไม่ทราบชื่อพันธุ์ให้ระบุแหล่งที่มาของกัญชงนั้น(๒)เดือนและปีที่รวบรวมข้อ๗ ฉลากสำหรับกัญชงที่จะส่งออกอย่างน้อยต้องมีรายการดังต่อไปนี้(๑)รายการตามข้อ ๕(๒)ชื่อผู้ผลิตและที่ตั้งของสถานที่ผลิต และคำว่า Thailand(๓)ชื่อผู้ส่งออกและที่ตั้งของสถานที่ส่งออก ในกรณีที่มีตัวแทนส่งออก(๔)ข้อความว่า For export onlyข้อ ๘ ฉลากสำหรับสารสกัดของกัญชงที่เป็นยาเสพติดให้โทษในประเภท๕ อย่างน้อยต้องมีรายการดังต่อไปนี้(๑)ชื่อส่วนประกอบที่สำคัญของผลิตภัณฑ์(๒)ปริมาณที่บรรจุ(๓) คำว่า ยาเสพติดให้โทษในประเภท ๕ด้วยอักษรสีแดงบนพื้นสีขาวมีเส้นกรอบสีแดงเห็นได้ชัดเจน(๔)วัน เดือน ปี ที่ผลิต(๕)สภาวะการเก็บรักษา (storage condition)(๖)ชื่อผู้ผลิต ผู้นำเข้ายาเสพติดให้โทษในประเภท ๕ หรือเจ้าของผลิตภัณฑ์ และสถานที่ตั้งข้อ๙ ฉลากสำหรับสารสกัดของกัญชงที่เป็นยาเสพติดให้โทษในประเภท๕ เพื่อจะส่งออกอย่างน้อยต้องมีรายการ ดังต่อไปนี้(๑)รายการตามข้อ ๘(๒)ชื่อผู้ผลิตและที่ตั้งของสถานที่ผลิต และคำว่า Thailand(๓)ชื่อผู้ส่งออกและที่ตั้งของสถานที่ส่งออก ในกรณีที่มีตัวแทนส่งออก(๔)ข้อความว่า manufacturing date หรือ mfg. date เพื่อแสดงวัน เดือนปี ที่ผลิต และข้อความว่า expiry date หรือ exp. date เพื่อแสดงวัน เดือน ปี ที่ผลิตภัณฑ์สิ้นอายุ(๕)ข้อความว่า For export onlyข้อ ๑๐ ในกรณีที่ภาชนะหรือหีบห่อบรรจุกัญชงหรือสารสกัดของกัญชงที่เป็นยาเสพติดให้โทษในประเภท๕ มีขนาดเล็กโดยไม่สามารถแสดงรายการตามข้อ ๕ หรือข้อ ๘ ได้ทั้งหมด ฉลากที่จะปิดบนภาชนะดังกล่าวอย่างน้อยจะต้องมีรายการตามข้อ๕ (๑) (๔) และ (๗) หรือตามข้อ ๘ (๑) (๔) และ (๖) ส่วนข้อความอื่น ๆ ให้จัดทำเป็นใบแทรกกำกับไว้กับภาชนะหรือหีบห่อที่บรรจุข้อ๑๑ ข้อความในฉลากต้องใช้ข้อความเป็นภาษาไทยในกรณีมีข้อความภาษาต่างประเทศรวมอยู่ด้วย ต้องไม่ขัดกับข้อความภาษาไทยประกาศณ วันที่ ๒๐ มกราคม พ.ศ. ๒๕๖๔ธงชัย กีรติหัตถยากรรองปลัดกระทรวงสาธารณสุขหัวหน้ากลุ่มภารกิจด้านสนับสนุนงานบริการสุขภาพประธานกรรมการควบคุมยาเสพติดให้โทษพัชรภรณ์/จัดทำ๙กุมภาพันธ์ ๒๕๖๔สุภาทิพย์/ตรวจ๙กุมภาพันธ์ ๒๕๖๔[๑] ราชกิจจานุเบกษาเล่ม ๑๓๘/ตอนพิเศษ ๒๑ ง/หน้า ๕๓/๒๘ มกราคม ๒๕๖๔